Pasi Nurminen

**Pasi Nurminen** (* 17. december 1975, Lahti, Fínsko) je fínsky bývalý profesionálny hokejový brankár, ktorá sa preslávil najmä pôsobením v klube Atlanta Thrashers v National Hockey League. V roku 1999 získal bronzovú medailu na Majstrovstvách sveta a v roku 2001 striebornú. Jeho kariéra sa predšasne skončila kvôli zraneniu. V roku 2013 bol uvedený do Siene slávy fínskeho hokeja. 

## Kariéra
Pasi Nurminen v 90-tych rokoch patril k najväčším nádejám fínskeho hokeja. Do NHL bol netradične draftovaný až v 25-tich rokoch, keď si ho v roku 2001, v 6. kole (celkovo ako 189.), vybral tím Atlanta Thrashers. Dovtedy pôsobil vo Fínsku: v najvyššej súťaži SM Liige a druhej Mestis. V roku 2000 bol vyhlásený za najlepšieho brankára SM-Liigy (*Urpo Ylonen Award)* a v roku 1999 v nej získal bronzobú medailu.

V zámorí pôsobil od sezóny 2001/2002, ktorú trávil primárne v American Hockey League v tíme Chicago Wolves. S tímom vyhral Calder Cup a bol vyhlásený za najužitočnejšieho hráča Play-Off (*Jack A Butterfield Trophy)*.

Debut v NHL zažil 30. januára 2002, keď v zápase proti Toronto Maple Leafs striedal Milana Hniličku, po tom čo inkasoval 3 góly. Nurminen zastavil 25 z 28 striel, ale Atlanta prehrala 0:6. V prvej sezóne v NHL odchytal iba 9 zápasov. 

V sezóne 2002/2003 si vybojoval v tíme miesto prvého brankára a odchytal 52 zápasov, v ktorých si udržal 90,6% úspešnosť zárkokov. Na výkony nadviazal v sezóne 2003/2004, keď si v 64 zápasoch pripísal 90,3% úspešnosť zákrokov. 

Počas lockoutovej sezóny 2004/2005 pôsobil znova vo fínskej SM Liige a vo švédskej najvyššej súťaži Eliteserien. Práve počas tréningu s fínskym tímom Pelicans Lahti pôsobiacim v jeho rodnom meste utrpel zranenie kolena, ktoré mu ukončilo kariéru. 

V sezóne 2005/2006 už nenastúpil.

## Reprezentačná kariéra
Pasi Nurminen reprezentoval Fínsko na Zimných olympijských hrách 2002 a na štyroch turnajoch Majstrovstiev sveta (2000, 2001, 2003, 2005). V roku 2000 získal na šampionáte bronzovú medailu a v roku 2001 striebornú. 

## Trénerská kariéra
Po skončení profesionálonej hračskej kariéry sa Nurminen venoval trénovaniu vo svojom domovskom klube Pelicans Lahti. Pôsobil na pozíciách asistenta trénera, trénera brankárov, a neskôr sa stal scoutom, spoluvlastníkom a aj generálnym manažérom klubu. Krátko pôsobil aj na pozícii asistenta trénera v Avangard Omsk v KHL.

V pozícii asistenta trénera a trénera brankárov sa objavil aj v reprezentácii. Fínskych reprezentačných brankárov trénoval aj počas zisku zlatej medaily na Majstrovstvách sveta 2011. 

## Štatistiky v NHL

**Legenda:** Z = počet zápasov, V = výhry, P = prehry, R = remízy, GAA = priemer inkasovaného gólu na zápas, SV% = % úspešnosť zárkokov, SO = čisté kontá

## Referencie

Kategória:Fínski hokejisti
Kategória:Fínski hokejoví brankári
Kategória:Fínski hokejoví tréneri
Kategória:Fínski olympionici
Kategória:Brankári Atlanta Thrashers
Kategória:Hráči Jokerit Helsinki
Kategória:Hráči Malmö Redhawks
Kategória:Hráči HPK Hämeenlinna
Kategória:Hokejisti draftovaní klubom Atlanta Thrashers
Kategória:Účastníci MS v hokeji 2000
Kategória:Účastníci MS v hokeji 2001
Kategória:Účastníci MS v hokeji 2003
Kategória:Účastníci MS v hokeji 2005
Kategória:Hokejisti na Zimných olympijských hrách 2002